Държавен вестник, бр. 19, 2021 г., стр. 148

СТР.  148	
Д Ъ Р Ж А В Е Н  В Е С Т Н И К 	
БРОЙ  19
(Myotis bechsteinii), Голям нощник (Myotis myotis), 
Дългокрил прилеп (Miniopterus schreibersii);
2.2.2. земноводни и влечуги – Голям гребенест 
тритон (Triturus karelinii), Жълтокоремна бумка 
(Bombina variegata), Пъстър смок (Elaphe sauromates), 
Обикновена блатна костенурка (Emys orbicularis), 
Шипоопашата костенурка (Testudo hermanni), Ши-
победрена костенурка (Testudo graeca);
2.2.3. безгръбначни – Еднорог болбелазмус 
(Bolbelasmus unicornis), Обикновен сечко (Cerambyx 
cerdo), Бръмбар рогач (Lucanus cervus), Буков сеч-
ко (Morimus funereus), *Алпийска розалия (Rosalia 
alpina), *Четириточкова меча пеперуда (Euplagia 
(Callimorpha) quadripunctaria), Лицена (Голяма огнев-
ка) (Lycaena dispar);
2.2.4. растения – Обикновена пърчовка (Himan-
toglossum caprinum), Янкева кутявка (Moehringia 
jankae).
3. Защитената зона по т. 1 се обявява с цел:
3.1. опазване и поддържане на типовете при-
родни местообитания, посочени в т. 2.1, место-
обитанията на посочените в т. 2.2 видове, техните 
популации и разпространение в границите на зона-
та, за постигане и поддържане на благоприятното 
им природозащитно състояние в Континенталния 
биогеографски регион;
3.2. увеличаване на приноса на защитената 
зона по отношение на площта на природни мес-
тообитания с кодове 6210 (*важни местообитания 
на орхидеи) и 6240*;
3.3. подобряване на структурата и функциите 
на природни местообитания с кодове 6110* 6210 
(*важни местообитания на орхидеи), 7220*, 91G0*, 
91M0 и 91S0*;
3.4. подобряване състоянието на популацията на 
вида Средиземноморски подковонос (Rhinolophus 
blasii);
3.5. подобряване на местообитанията на видо-
вете Подковонос на Мехели (Rhinolophus mehelyi), 
Дългоух нощник (Myotis bechsteinii), Голям гребе-
нест тритон (Triturus karelinii), Обикновена блатна 
костенурка (Emys orbicularis), Шипоопашата косте-
нурка (Testudo hermanni), Шипобедрена костенурка 
(Testudo graeca);
3.6. при необходимост подобряване на състояни-
ето или възстановяване на типове природни мес-
тообитания, посочени в т. 2.1, местообитания на 
посочени в т. 2.2 видове и техни популации.
4. Целите на защитената зона по т. 3 са опреде-
лени съобразно важността на защитената зона за 
постигане и поддържане на благоприятното при-
родозащитно състояние на типовете природни мес-
тообитания и видовете по т. 2 в Континенталния 
биогеографски регион, както и за свързаността и 
целостта на мрежата от защитени зони в страна-
та като част от Европейската екологична мрежа 
Натура 2000. Те определят и приоритетите при 
планиране и прилагане на мерки в защитената зона.
5. Приоритетни за опазване в защитената зона 
са типовете природни местообитания и видовете 
по т. 2, означени със знак (*) в приложения № 1 и 
№ 2 от ЗБР, както и тези, за които са определени 
цели за подобряване в т. 3.
6. Пълният опис на координатите на точките, 
определящи границата на защитена зона BG0000382 
„Шуменско плато“, е посочен в приложението, 
неразделна част от настоящата заповед.
7. Стандартният формуляр с данни и оценки 
за защитената зона, както и картен материал 
с границите є са налични и се съхраняват в 
Министерството на околната среда и водите, 
РИОСВ – Шумен, и на интернет страницата на 
Информационната система за защитените зони 
от екологичната мрежа Натура 2000.
8. В границите на защитената зона се забранява:
8.1. палене на огън, благоустрояване, електри-
фициране, извършване на стопанска и спортна 
дейност в неблагоустроените пещери и на входовете 
им, както и чупене, повреждане, събиране или 
преместване на скални и пещерни образувания, 
преграждане на входовете или на отделни техни 
галерии по начин, възпрепятстващ преминаването 
на видовете прилепи, предмет на опазване по т. 2.2.1;
8.2. провеждане на спелеоложки проучва-
ния през размножителния период на прилепи-
те – 1 март до 30 юни;
8.3. търсене и проучване на общоразпростра-
нени полезни изкопаеми (строителни и скално-
облицовъчни материали), разкриване на нови и 
разширяване на концесионните площи за добив на 
общоразпространени полезни изкопаеми (строи-
телни и скалнооблицовъчни материали); забраната 
не се прилага в случаите, в които към датата на 
обнародване на заповедта в „Държавен вестник“ 
има започната процедура за предоставяне на раз-
решения за търсене и/или проучване, и/или за 
предоставяне на концесия за добив по Закона за 
подземните богатства и по Закона за концесиите, 
или е започнала процедура за съгласуването им 
по реда на глава шеста от Закона за опазване на 
околната среда и/или чл. 31 от ЗБР, или е подадено 
заявление за регистриране на търговско откритие;
8.4. провеждане на състезания с моторни пре-
возни средства извън съществуващите пътища;
8.5. движение на мотоциклети, ATV, UTV и 
бъгита извън съществуващите пътища в неурба-
низирани територии; забраната не се прилага за 
определени на основание на нормативен акт тра- 
сета за движение на изброените моторни превоз-
ни средства, както и при бедствия, извънредни 
ситуации и за провеждане на противопожарни, 
аварийни, контролни и спасителни дейности;
8.6. промяна на начина на трайно ползване, 
разораване, залесяване и превръщане в трайни 
насаждения на ливади, пасища и мери при полз-
ването на земеделските земи като такива;
8.7. разораване и залесяване на поляни, голини 
и други незалесени горски територии в границите 
на негорските природни местообитания по т. 2.1 
освен в случаите на доказана необходимост от 
защита срещу ерозия и порои;
8.8. употреба на торове, подобрители на поч-
вата, биологично активни вещества, хранителни 
субстрати и продукти за растителна защита, които 
не отговарят на изискванията на Закона за защита 
на растенията;
8.9. употреба на минерални торове в ливади, 
пасища, мери, изоставени орни земи и горски 
територии, както и на продукти за растителна 
защита и биоциди от професионална категория на 
употреба в тези територии освен при каламитет, 
епифитотия, епизоотия или епидемия;
8.10. премахване на характеристики на ланд-
шафта (синори, жизнени единични и групи дървета, 
защитни горски пояси, каменни огради и живи 
плетове) при ползването на земеделските земи 
като такива освен в случаите на премахване на 
инвазивни чужди видове дървета и храсти;
8.11. използване на органични утайки от про-
мишлени и други води и битови отпадъци за 
внасяне в земеделските земи без разрешение от 
специализираните органи на Министерството на 
земеделието, храните и горите и когато концен-
трацията на тежки метали, металоиди и устойчиви